คณะเศรษฐศาสตร์ มหาวิทยาลัยรามคำแหง

คณะเศรษฐศาสตร์ มหาวิทยาลัยรามคำแหง (Faculty of Economics, Ramkhamhaeng University) เป็นคณะหนึ่งในมหาวิทยาลัยรามคำแหง ที่จัดการเรียนการสอนหลักสูตรด้านวิชาเศรษฐศาสตร์ โดยเริ่มดำเนินการมาตั้งแต่พ.ศ. 2516 เรื่อยมาจนถึงปัจจุบัน

**ประวัติ**
คณะเศรษฐศาสตร์ มหาวิทยาลัยรามคำแหง เกิดขึ้นโดยในปี พ.ศ. 2514 เมื่อมีการสถาปนามหาวิทยาลัยรามคำแหง คณะเศรษฐศาสตร์มีฐานะเป็นภาควิชาหนึ่งในสังกัดคณะบริหารธุรกิจ ต่อมาได้รับการยกฐานะขึ้นเป็นคณะในปี พ.ศ. 2516 ตามประกาศสำนักนายกรัฐมนตรีประกาศ ลงวันที่ 2 พฤศจิกายน พ.ศ.2516 โดยมีอาคาร BB เป็นที่ทำการชั่วคราว ซึ่งเป็นอาคารไม้ 2 ชั้น และใช้จัดแสดงสินค้านานาชาติของกรมพาณิชย์สัมพันธ์ (ปัจจุบันเป็นที่ตั้งอาคารสำนักบริการทางวิชาการและทดสอบประเมินผล) ในปี พ.ศ. 2518 มีการแบ่งส่วนราชการเป็นคณะเศรษฐศาสตร์อย่างเป็นทางการ และในปี พ.ศ. 2519 ได้ย้ายที่ทำการมาอยู่ ณ อาคารคณะเศรษฐศาสตร์ 1 (ECB 1) ซึ่งเป็นอาคารคอนกรีต 5 ชั้น มีพื้นที่ใช้สอยทั้งสิ้น 4,707.6 ตารางเมตร
ต่อมาในปี พ.ศ. 2524 ได้มีประกาศทบวงมหาวิทยาลัย ลงวันที่ 14 สิงหาคม พ.ศ. 2524 ให้แบ่งส่วนราชการคณะเศรษฐศาสตร์ เป็นหน่วยงานระดับภาควิชา 10 ภาควิชา ได้แก่
# ภาควิชาทฤษฎีเศรษฐศาสตร์
# ภาควิชาเศรษฐศาสตร์อุตสาหกรรม
# ภาควิชาเศรษฐศาสตร์การเงิน
# ภาควิชาเศรษฐศาสตร์การคลัง
# ภาควิชาเศรษฐศาสตร์ระหว่างประเทศ
# ภาควิชาเศรษฐศาสตร์การพัฒนา
# ภาควิชาเศรษฐศาสตร์เชิงปริมาณ
# ภาควิชาเศรษฐศาสตร์การเกษตร
# ภาควิชาประวัติศาสตร์เศรษฐกิจ
# ภาควิชาเศรษฐศาสตร์ทรัพยากรมนุษย์ 
และมีหน่วยงานสนับสนุน 1 หน่วยงาน คือ สำนักงานเลขานุการคณะ
เนื่องจากภาระหน้าที่ทางด้านการจัดการเรียนการสอนมีเพิ่มขึ้นทำให้สถานที่คับแคบลง ในปีงบประมาณ พ.ศ. 2540 จึงได้ขอตั้งงบประมาณสร้างอาคารใหม่เพิ่มขึ้นอีก 1 อาคาร คือ อาคารคณะเศรษฐศาสตร์ 2 (ECB 2) ซึ่งเป็นอาคาร 8 ชั้นมีพื้นที่ใช้สอยภายในที่ตั้งอาคารทั้งสิ้น 8,824 ตารางเมตร ประกอบด้วยสำนักงานคณบดี ห้องพักอาจารย์ สำนักงานเลขานุการคณะสำนักงานบัณฑิตศึกษา
ศูนย์สารสนเทศ ศูนย์วิจัย ห้องสมุด ห้องประชุมขนาด 250 ที่นั่ง ห้องสัมมนาย่อย ห้องบรรยายขนาดกลางและเล็ก
ต่อมาในปี พ.ศ. 2560 ได้มีการปรับปรุงโครงสร้างคณะเศรษฐศาสตร์ตามประกาศกระทรวงศึกษาธิการ ลงวันที่ 19 กรกฎาคม พ.ศ. 2560 โดยยกเลิกการแบ่งภาควิชา และให้แบ่งส่วนราชการคณะเศรษฐศาสตร์เป็นกลุ่มวิชาจำนวน 6 กลุ่ม วิชา คือ
# กลุ่มวิชาเศรษฐศาสตร์ทฤษฎีและเชิงปริมาณ
# กลุ่มวิชาเศรษฐศาสตร์ธุรกิจและอุตสาหกรรม
# กลุ่มวิชาเศรษฐศาสตร์การเงินและการบริหารความเสี่ยง
# กลุ่มวิชาเศรษฐศาสตร์การคลังและการพัฒนา
# กลุ่มวิชาเศรษฐศาสตร์ระหว่างประเทศและโลกาภิวัตน์ศึกษา
# กลุ่มวิชาเศรษฐศาสตร์การเกษตร
เพื่อให้สอดคล้องกับการจัดการเรียนการสอนของคณะเศรษฐศาสตร์ที่ปรับปรุงให้มีความทันสมัย เป็นที่สนใจของผู้เรียน พัฒนาทันต่อการเปลี่ยนแปลงของสถานการณ์รอบด้านทั้งในเรื่องเศรษฐกิจและสังคมของประเทศ รวมไปถึงการแข่งขันในการให้บริการทางวิชาการ ความก้าวหน้าทางเทคโนโลยีและกระแสโลกาภิวัตน์ที่มีการปรับเปลี่ยนอย่างรวดเร็ว และผลิตบัณฑิตที่มีคุณภาพตรงต่อความความต้องการทรัพยากรบุคคลในตลาดแรงงาน 

**รายนามคณบดีตั้งแต่ก่อตั้งจนถึงปัจจุบัน**
 นายอัมพร วิจิตรพันธ์                    พ.ศ. 2515-2521- นายธรรมนูญ โสมารัตน์                 พ.ศ. 2522-2526- นายปัญญา อุดมระติ                    พ.ศ. 2526-2528- นายพรชัย พัฒนบัณฑิต                 พ.ศ. 2528-2532- นางสาวสมจินตนา สีวาลี                พ.ศ. 2532-2535- นายถวิล นิลใบ                          พ.ศ. 2536-2540- นายวันชัย ริมวิทยากร                   พ.ศ. 2536-2540- นายวิรัช ธเนศวร                         พ.ศ. 2544-2548- นายวิรัช ธเนศวร                         พ.ศ. 2550-2554- นายจรินทร์ เจริญศรีวัฒนกุล             พ.ศ. 2555-2557- รองศาสตราจารย์บุญธรรม ราชรักษ์     พ.ศ. 2557-2562- ผู้ช่วยศาสตราจารย์ธัญญารัตน์ ทองพาศน์ ดำรงตำแหน่งอยู่ในปัจจุบัน

**หลักสูตร**

**ปริญญาตรี**
# กลุ่มวิชาเศรษฐศาสตร์ทฤษฎีและเชิงปริมาณ
# กลุ่มวิชาเศรษฐศาสตร์ธุรกิจและอุตสาหกรรม
# กลุ่มวิชาเศรษฐศาสตร์การเงินและการบริหารความเสี่ยง
# กลุ่มวิชาเศรษฐศาสตร์การคลังและการพัฒนา
# กลุ่มวิชาเศรษฐศาสตร์ระหว่างประเทศและโลกาภิวัตน์ศึกษา
# กลุ่มวิชาเศรษฐศาสตร์การเกษตร

**ปริญญาโท**
 สาขาวิชาเศรษฐศาสตร์มหาบัณฑิต

**ปริญญาเอก**
 ปรัชญาดุษฎีบัณฑิต (เศรษฐศาสตร์)

**ศิษย์เก่า​ที่มี​ชื่อเสียง​**
หมวดหมู่:บุคคลจากคณะเศรษฐศาสตร์ มหาวิทยาลัยรามคำแหง- ศาสตราจารย์เกียรติคุณ เกริกเกียรติ พิพัฒนเสรีธรรม : อดีตนายกสภามหาวิทยาลัยเทคโนโลยีราชมงคลตะวันออก, อดีตอธิการบดีมหาวิทยาลัยธรรมศาสตร์, อดีตอธิการบดีมหาวิทยาลัยหอการค้าไทย, อดีตคณะกรรมการป้องกันและปราบปรามการทุจริตแห่งชาติ, อดีตสมาชิกสภานิติบัญญัติแห่งชาติ, อดีตกรรมาธิการยกร่างรัฐธรรมนูญ, อดีตประธานคณะกรรมการนโยบาย องค์การกระจายเสียงและแพร่ภาพสาธารณะแห่งประเทศไทย (Thai PBS)- ไกรฤกษ์ นานา : นักประวัติศาสตร์, นักโบราณคดี, นักเขียน, คอลัมนิสต์ประจำคอลัมน์ศิลปะวัฒนธรรมของมติชน, มีความเชี่ยวชาญด้านประวัติศาสตร์ยุโรป-ประวัติผู้นำยุโรปและนโยบายการเมืองระหว่างประเทศ รวมถึงพงศาวดารกรุงรัตนโกสินทร์ โดยเฉพาะในยุคสมัยจักรวรรดินิยมต่อราชอาณาจักรสยามและประเทศเพื่อนบ้าน ในรัชกาลที่ 4-8- ขัตติยะ สวัสดิผล : กรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร), สมาชิกสภาผู้แทนราษฎร(แบบบัญชีรายชื่อ), อดีตรองเลขาธิการพรรคเพื่อไทย, อดีตรองโฆษกพรรคไทยรักษาชาติ, อดีตหัวหน้าพรรคขัตติยะธรรม, อดีตวิทยากรกับนักวิเคราะห์ทางวอยซ์ทีวี- รองศาสตราจารย์ คิม ไชยแสนสุข : อดีตอธิการบดีมหาวิทยาลัยรามคำแหง (พ.ศ. 2550 — พ.ศ. 2554), อดีตอาจารย์คณะเศรษฐศาสตร์ มหาวิทยาลัยรามคำแหง - จิรศักดิ์ ปานพุ่ม : นักร้อง, นักดนตรี, โปรดิวเซอร์เพลง- ชรัส เฟื่องอารมย์ : นักร้อง, อดีตพนักงานธนาคารกรุงเทพ สาขาลุมพินี- นิพนธ์ บุญญามณี : ประธานที่ปรึกษากิตติมศักดิ์สมาคมฮกเกี้ยนสงขลา, อดีตรัฐมนตรีช่วยว่าการกระทรวงมหาดไทย (ในรัฐบาลประยุทธ์ จันทร์โอชา), อดีตรองหัวหน้าพรรคประชาธิปัตย์, อดีตสมาชิกสภาผู้แทนราษฎรจังหวัดสงขลา 8 สมัย- ปัทมา ลีสวัสดิ์ตระกูล : ประธานกรรมการศูนย์คุณธรรม (องค์การมหาชน), ประธานกรรมการบริหารกองทุนส่งเสริมศิลปะร่วมสมัย, ประธานวงดุริยางค์ฟีลฮาร์โมนิกแห่งประเทศไทย, ที่ปรึกษาคณะกรรมการบริหารสถาบันเพื่อการยุติธรรมแห่งประเทศไทย และดำรงตำแหน่งกรรมการบริหารองค์กรการกีฬาหลายแห่งทั้งในและต่างประเทศ ได้รับเลือกให้เป็นกรรมการคณะกรรมการโอลิมปิกสากล (IOC), ประธานคณะกรรมาธิการด้านวัฒนธรรมและมรดกโอลิมปิกของคณะกรรมการโอลิมปิกสากล (IOC), ประธานคณะกรรมการด้านวัฒนธรรมแห่งสภาโอลิมปิกแห่งเอเชีย (OCA), ประธานสหพันธ์แบดมินตันโลก (BWF), กรรมการสภาบริหารสมาคมคณะกรรมการโอลิมปิคแห่งชาติ (ANOC), นายกสมาคมกีฬาแบดมินตันแห่งประเทศไทยในพระบรมราชูปถัมภ์, ที่ปรึกษาในคณะกรรมการจัดการแข่งขันกีฬาซีเกมส์ ครั้งที่ 33 - พระมหาราชครูพิธีศรีวิสุทธิคุณ (ชวิน รังสิพราหมณกุล) : ประธานพระครูพราหมณ์คนปัจจุบัน, หัวหน้าพราหมณ์ สังกัดกองพระราชพิธี สำนักพระราชวัง, ประธานคณะพราหมณ์ทำหน้าที่ดูแลองค์การศาสนาพราหมณ์-ฮินดู อันได้แก่เทวสถานโบสถ์พราหมณ์ สมาคมฮินดูสมาช และสมาคมฮินดูธรรมสภา- ศาสตราจารย์ สุชาติ ธาดาธำรงเวช : อดีตรัฐมนตรีว่าการกระทรวงศึกษาธิการ, สมาชิกสภาผู้แทนราษฎร แบบบัญชีรายชื่อ, อดีตหัวหน้าพรรคเพื่อไทย, อดีตรัฐมนตรีว่าการกระทรวงการคลัง, อดีตรัฐมนตรีช่วยว่าการกระทรวงการคลัง, อดีตรัฐมนตรีว่าการกระทรวงการศึกษาธิการ, อดีตอาจารย์คณะเศรษฐศาสตร์ มหาวิทยาลัยรามคำแหง- สุรพร ดนัยตั้งตระกูล : อดีตสมาชิกสภาผู้แทนราษฎรแบบบัญชีรายชื่อ, อดีตกรรมการผู้ช่วยรัฐมนตรีประจำกระทรวงพลังงาน, อดีตรัฐมนตรีช่วยว่าการกระทรวงศึกษาธิการ (ในรัฐบาลชวลิต ยงใจยุทธ), อดีตสมาชิกสภาผู้แทนราษฎรจังหวัดร้อยเอ็ด, อดีตกรรมการบริหาร พรรคพลังประชารัฐ- สุรศักดิ์ อนรรฆพันธ์ : อดีตสมาชิกสภาผู้แทนราษฎรจังหวัดเพชรบูรณ์- อาณัฐชัย รัตตกุล : ผู้อำนวยการศูนย์นโยบายสาธารณะและการจัดการ มหาวิทยาลัยเกษมบัณฑิต, อดีตสมาชิกสภาที่ปรึกษาเศรษฐกิจและสังคมแห่งชาติ, ผู้ที่สนับสนุนด้านความสัมพันธ์ระหว่างไทย-เกาหลี, ผู้สนับสนุนกีฬาเทควันโด จนก่อตั้งเป็นสมาคมเทควันโดแห่งประเทศไทย และได้ดำรงตำแหน่งนายกสมาคม ฯ เป็นคนแรก

**อ้างอิง**

**ดูเพิ่ม**
 มหาวิทยาลัยรามคำแหง- รายชื่อคณะเศรษฐศาสตร์ในประเทศไทย

**แหล่งข้อมูลอื่น**
  คณะเศรษฐศาสตร์ มหาวิทยาลัยรามคำแหง date=2010-06-17 -  เศรษฐศาสตร์บัณฑิต ภาคพิเศษ มหาวิทยาลัยรามคำแหง date=2010-08-14 -  เศรษฐศาสตร์มหาบัณฑิต ภูมิภาค มหาวิทยาลัยรามคำแหง date=2010-08-12 -  โครงการพิเศษ สาขาเศรษฐศาสตร์การเมืองและการบริหาร หลักสูตรเศรษฐศาสตร์มหาบัณฑิตfix-attempted=yes 
หมวดหมู่:คณะเศรษฐศาสตร์ในประเทศไทย
หมวดหมู่:มหาวิทยาลัยรามคำแหง